CELEX: 62022CN0130
Language: el
Date: 2022-02-24 00:00:00
Title: Υπόθεση C-130/22 P: Αναίρεση που άσκησε στις 24 Φεβρουαρίου 2022 ο DD κατά της αποφάσεως που εξέδωσε το Γενικό Δικαστήριο (τέταρτο τμήμα) στις 21 Δεκεμβρίου 2021 στην υπόθεση T-703/19, DD κατά FRA

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/27
            
         
      Αναίρεση που άσκησε στις 24 Φεβρουαρίου 2022 ο DD κατά της αποφάσεως που εξέδωσε το Γενικό Δικαστήριο (τέταρτο τμήμα) στις 21 Δεκεμβρίου 2021 στην υπόθεση T-703/19, DD κατά FRA
      (Υπόθεση C-130/22 P)
      (2022/C 237/36)
      Γλώσσα διαδικασίας: η αγγλική
      
         Διάδικοι
      
      
         Αναιρεσείων: DD (εκπρόσωπος: N. Lorenz, Rechtsanwältin)
      
         Αντίδικος κατ’ αναίρεση: Οργανισμός Θεμελιωδών Δικαιωμάτων της Ευρωπαϊκής Ένωσης
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση στο σύνολό της·
               
            
                  —
               
               
                  ως εκ τούτου:
                  
                              —
                           
                           
                              να επιδικάσει στον αναιρεσείοντα χρηματική ικανοποίηση λόγω ηθικής βλάβης, όπως περιγράφεται λεπτομερώς στο δικόγραφο της προσφυγής-αγωγής, υπολογιζόμενης κατά δίκαιη και εύλογη κρίση στο ποσό των 50 000 €·
                           
                        
                              —
                           
                           
                              να ακυρώσει την απόφαση του διευθυντή του FRA της 21ης Δεκεμβρίου 2018 με την οποία απορρίφθηκε η αίτηση που υπέβαλε ο αναιρεσείων δυνάμει του άρθρου 90, παράγραφος 1, του ΚΥΚ·
                           
                        
                              —
                           
                           
                              εφόσον συντρέχει λόγος, να ακυρώσει την απόφαση του διευθυντή του FRA της 24ης Ιουνίου 2019 με την οποία απορρίφθηκε η διοικητική ένσταση που άσκησε ο αναιρεσείων δυνάμει του άρθρου 90, παράγραφος 2, του ΚΥΚ·
                           
                        
                              —
                           
                           
                              να καταδικάσει τον Οργανισμό Θεμελιωδών Δικαιωμάτων της Ευρωπαϊκής Ένωσης στα δικαστικά έξοδα.
                           
                        
            
         Λόγοι αναιρέσεως και κύρια επιχειρήματα
      
      Προς στήριξη της αιτήσεως αναιρέσεως, ο αναιρεσείων προβάλλει τους ακόλουθους λόγους και κύρια επιχειρήματα κατά της αναιρεσιβαλλόμενης απόφασης:
      
                  1.
               
               
                  Όσον αφορά την παράθεση των πραγματικών περιστατικών, προβάλλεται πλάνη περί το δίκαιο, μη απόδειξη των νομικά κρίσιμων πραγματικών περιστατικών, ελλιπής εξέταση των πραγματικών περιστατικών και παραμόρφωση των αποδεικτικών στοιχείων.
               
            
                  2.
               
               
                  Όσον αφορά τον πρώτο ισχυρισμό περί ελλείψεως νομιμότητας, προβάλλεται πλάνη περί το δίκαιο, παραμόρφωση των αποδεικτικών στοιχείων, ανεπαρκής αιτιολογία, παραβίαση της αρχής της ασφάλειας δικαίου και πρόδηλη πλάνη εκτιμήσεως.
               
            
                  3.
               
               
                  Όσον αφορά τον δεύτερο ισχυρισμό περί ελλείψεως νομιμότητας, προβάλλεται πλάνη περί το δίκαιο, παραμόρφωση των αποδεικτικών στοιχείων, ελλιπής νομική εξέταση των κρίσιμων πραγματικών περιστατικών, ελλιπής εξέταση του προβαλλόμενου ισχυρισμού και ανεπαρκής αιτιολογία.
               
            
                  4.
               
               
                  Όσον αφορά τον πέμπτο ισχυρισμό περί ελλείψεως νομιμότητας, προβάλλεται πλάνη περί το δίκαιο, ελλιπής εξέταση του προβαλλόμενου ισχυρισμού και ανεπαρκής αιτιολογία.
               
            
                  5.
               
               
                  Όσον αφορά τον έκτο ισχυρισμό περί ελλείψεως νομιμότητας, προβάλλεται πλάνη περί το δίκαιο, παραμόρφωση των αποδεικτικών στοιχείων και ελλιπής εξέταση των πραγματικών περιστατικών.
               
            
                  6.
               
               
                  Όσον αφορά τον όγδοο ισχυρισμό περί ελλείψεως νομιμότητας, προβάλλεται πλάνη περί το δίκαιο, ελλιπής εξέταση του προβαλλόμενου ισχυρισμού, ανεπαρκής αιτιολογία και ένσταση περί μη νομότυπης απόκτησης ή χρήσης των αποδεικτικών μέσων που ελήφθησαν υπόψη.
               
            
                  7.
               
               
                  Όσον αφορά τον ένατο ισχυρισμό περί ελλείψεως νομιμότητας, προβάλλεται πλάνη περί το δίκαιο, παραμόρφωση των αποδεικτικών στοιχείων, εσφαλμένος νομικός χαρακτηρισμός των πραγματικών περιστατικών και ανεπαρκής αιτιολογία.
               
            
                  8.
               
               
                  Όσον αφορά το τμήμα της απόφασης σχετικά με το υποστατό της προβαλλόμενης ζημίας και την αιτιώδη συνάφεια, προβάλλεται πλάνη περί το δίκαιο, ελλιπής εξέταση των πραγματικών περιστατικών, ανεπαρκής αιτιολογία και παραβίαση του άρθρου 47 του Χάρτη των Θεμελιωδών Δικαιωμάτων της Ευρωπαϊκής Ένωσης.